La companyia Pezenelagua representarà l'obra de teatre ‘La sonrisa de Eulalia’
01 d’abril 2019

El divendres 5 d'abril a les 21.30 h es representarà l'obra de teatre _La sonrisa de Eulalia_ per la companyia Pezenelagua. L'esdeveniment, per a tots els públics, tindrà lloc a la Casa Municipal de Cultura del Port de Sagunt amb una durada de 90 minuts i un preu de 7 euros. L'obra en castellà està dins de la programació de la delegació de Cultura de l'Ajuntament de Sagunt.

  

És una obra de teatre adaptada i dirigida per Mariola Ponce de textos escrits per Ximo Estal. Està ambientada en la Guerra Civil i tracta sobre les conseqüències que va tindre esta en la ciutadania.

  

En _La sonrisa de Eulalia_, els seus protagonistes es presenten davant els ulls de l'espectador com a part d'un vell mapa que, entre línies entretallades i desdibuixades, situa fredament a l'espectador en el centre d'una terrible guerra civil, on la lluita per defensar la llibertat i la igualtat no coneix el desànim. Són vides dibuixades dia a dia en temps durs, on un somriure pot ser el motor d'una revolució.

![](/media/i5xpatnq/98_c_foto-1.jpg)  

*   [](http://www.facebook.com/sharer.php?u=https://aytosagunto.es/va/actualitat/la-companyia-pezenelagua-representara-l-obra-de-teatre-la-sonrisa-de-eulalia/ "Facebook")
*   [](http://twitter.com/share?url=https://aytosagunto.es/va/actualitat/la-companyia-pezenelagua-representara-l-obra-de-teatre-la-sonrisa-de-eulalia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-pezenelagua-representara-l-obra-de-teatre-la-sonrisa-de-eulalia/ "Linked In")
*   [](mailto:?body=https://aytosagunto.es/va/actualitat/la-companyia-pezenelagua-representara-l-obra-de-teatre-la-sonrisa-de-eulalia/)